《柬罗闻野侍御》
明代·何其厚

绣斧何来款竹扉，霜严三径满寒威。野人卧雪惊骢马，太史占寒聚翠微。

谏草已清南海瘴，移文休讶北山讥。东门二疏甘投老，早构菟裘问息机。

作者简介：何其厚，字应坤。南海人。明世宗嘉靖十九年（一五四○）举人。初授南京刑部司务，寻进户部郎中。以忤同官归。清温汝能《粤东诗海》卷二四、清吴道镕《广东文徵作者考》卷三有传。